կտրականապես արգելեց գործարանի կառուցումը Սոտքում` հայտարարելով. «Սևանը հիվանդ է, եւ պետք է բուժել նրան: Մենք պարտք ենք Սեւանին, եւ եկել է պարտքը վերադարձնելու ժամանակը»: Այս որոշումից հետո «GeoProMining» ընկերությունը սկսեց Սոտքի անխնա շահագործումը, անընդմեջ հանքավայրում նոր հանքեր էին բացվում` մեծացնելով հանքանյութի արդյունահանման ծավալները: Նշենք, որ 2010թ. նոյեմբերի սկզբին ՀՀ Վերահսկիչ պալատի նախագահ Իշխան Զաքարյանը հանդես եկավ հայտարարությամբ, որ «GeoProMining» ընկերությունը այս տարիների ընթացքում աշխատել է խոշոր խախտումներով, առանց ՀՀ բնապահպանության նախարարության լիցենզիայի, եւ երեք տարիների ընթացքում ոչ մի կոպեկ հարկ չի վճարել պետությանը: Իշխան Զաքարյանը ՀՀ կառավարությանն առաջարկեց լիցենզիայից զրկել ընկերությանը: Իշխանություները ընկերությանը ոչ միայն չզրկեցին լիցենզիայից, այլեւ թույլ տվեցին հանքավայրի մոտ տեղադրել հանքանյութի մանրացման-տեսակավորման սարքավորում եւ տեղում արտադրական գործընթաց կազմակերպել, ինչն արգելված է «Սեւանա լճի մասին» ՀՀ օրենքի 10-րդ հոդվածով